Source: http://povazska-bystrica.otvorene.sk/Members/redakcia/majitel-spolocnosti-mts-ziada-od-mesta-pol-miliona-eur
Timestamp: 2017-06-27 15:43:24+00:00
Document Index: 4973275

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

Majiteľ spoločnosti MTS žiada od mesta pol milióna eur, mesto sa dovoláva na Najvyšší súd — Povazska Bystrica - Otvorene.sk
Pondělí 20.09.2010 20:57
kauza MTS,
MEGAWASTE
[2010-09-15] Firma MTS mala s minulým vedením mesta uzatvorenú zmluvu na zber a likvidáciu komunálneho odpadu až do roku 2010. Nové vedenie mesta uzatvorilo zmluvu s firmou MEGAWASTE, pričom firme MTS prestalo platiť faktúry a pokúsilo sa zrušiť zmluvu súdnou cestou. Okresný súd žalobu zamietol, krajský súd v Trenčíne platnosť zmluvy medzi Mestom Považská Bystrica a firmou MTS potvrdil. Medzitým Úrad pre verejné obstarávanie uložil mestu Považská Bystrica pokutu 200 000 eur za netransparentný výber spoločnosti MEGAWASTE. Majiteľ firmy MTS Pavol Chudovský teraz žiada od mesta náhradu ušlého zisku vo výške 484.416 eur. Mesto sa pokúša spochybniť samotný vznik spoločnosti MTS dovolaním na najvyššom súde. Fakty z článku agentúry TASR: http://povazska.sme.sk/c/5548375/spolocnost-mts-ziada-od-mesta-takmer-pol-miliona-eur-za-zmareny-zisk.html Roman Tarabus, hovorca KS Trenčín: "Navrhovateľ - mesto Považská Bystrica sa domáhalo určenia neplatnosti zmluvy. Okresný súd žalobu zamietol a krajský súd prvostupňový rozsudok potvrdil v časti, v ktorej bola žaloba o určenie neplatnosti zmluvy zamietnutá. Odvolací súd zároveň pripustil dovolanie, ktoré navrhovateľ podal a spis bude predložený Najvyššiemu súdu SR." Na právoplatnosti rozsudku sa nič nemení ani podaním dovolania na Najvyšší súd SR.Primátor Považskej Bystrice Miroslav Adame: "Odovzdali sme to nášmu právnikovi, ktorý k tomu zaujal príslušné stanovisko a odpoveď odoslal právnemu zástupcovi spoločnosti MTS. Návrhy právnika spoločnosti jednoznačne spochybňuje.""Pokiaľ existuje určitá pravda, tak je veľká pravdepodobnosť, že Najvyšší súd rozhodne spravodlivo." Dodal, že vyplatiť požadovanú sumu by pre mesto bolo veľmi zložité.Majiteľ spoločnosti MTS, s. r. o., Pavol Chudovský: "Ak mesto nebude chcieť plniť platnú zmluvu podľa súdneho rozhodnutia, podáme žalobu na príslušnom súde, čím mestu vzniknú ďalšie zbytočné náklady na trovy konania. Ak nám súd prizná nárok na požadovaných 484.416 eur a mesto ich neuhradí, budeme ich vymáhať cestou exekučného konania, čím sa pre mesto suma ešte navŕši." MTS požaduje náhradu za zmarený zisk ku koncu augusta tohto roku. V prípade, že by sa mesto správalo tak ako doteraz, náhradu bude spoločnosť požadovať každoročne, až do roku 2013. Pavol Chudovský: "Viackrát sme sa chceli s mestom dohodnúť, mesto Považská Bystrica odmieta plniť zmluvu a rovnako sa odmieta dohodnúť." Podrobný prehľad kauzy od jej vzniku nájdete tu: http://povazska-bystrica.otvorene.sk/kauzy/mts Příbuzné položky
Okolnosti vzniku MTS, s. r. o. Považská Bystrica Neplatný vznik spoločnosti MTS s.r.o. Považská Bystrica
Neoverená informácia: Mesto prehralo súdny spor s firmou MTS, s. r. o. Anonym
Pondělí 20.09.2010 21:35
Ma niekto informacie kedy sa konecne otvori na hlavnej krizovatke smer od Ziliny na Rajec? Tato banda na MU pod vedenim Adameho nie je schopna k tomuto problemu zaujat stanovisko tak prosim ci niekto o tom nieco nevie? Dakujem.
Pondělí 20.09.2010 23:26
Čítaj aj normálne noviny a budeš vedieť,že všetko je pripravené až na malý problém.Chechtáky.
Úterý 21.09.2010 00:59
A to su ake tie normalne noviny? Ten platok Bystricke novinky necitam,nakolko nepotrebujem citat tie bezduche zvasty a chvalu co diktuje vedenie mesta redakcii. Ale diky za informaciu. Penazi je dost,akurat ti bastardi na meste ich hlavne lifruju do svojich vackov a na somariny a tak sa na rozumne veci nedostava.